Na Čučerskoj cesti u Zagrebu u ponedjeljak oko 17:10 otvorila se rupa dubine 160 do 180 centimetara i širine 250x350 cm, izvijestio je gradski Ured za upravljanje u hitnim situacijama.

- Jedno je vozilo propalo u otvor, a vozač je ozlijeđen i prevezen u bolnicu. Cesta je zatvorena za sav promet, napominju iz Ureda.

Na terenu su Javna vatrogasna postrojba Grada Zagreba, Nastavni zavod za hitnu medicinu Grada Zagreba, Policijska uprava zagrebačka, Zagrebačke ceste, Vodoopskrba i odvodnja, Plinara Zagreb i Ured za upravljanje u hitnim situacijama.

Očevid provodi Policijska uprava zagrebačka.

FOTOGALERIJA: Automobil propao u rupu koja se otvorila na Čučerskoj cesti

- Auto ispred mog dragog je upao u rupetinu, propala je velika količina asfalta, danima se vozimo po toj groznoj cesti, rekla je za Radio Sljeme njihova slušateljica koja im je poslala i nekoliko fotografija s mjesta događaja.